
CRUCERO ZUIDERDAM A BOLBE ARUBA 
PA TRECE UN PASAHERO CU A BIRA MALO 



TURISTA A BAT SAMBUVA, PERO A BIRA MALO V A FAVECE 


AYERA dialuna merdia pa 12:38, 
Central di Polis a ser notifica cu 
un turista mester a bira malo ora di 
bay duik y un boto di placer lo ta 
treciendo e turista na Pelican Pier. 
Polis y ambulance a bay n’e sitio 
menciona. Na yegada e personal 
di ambulance a cuminsa cu re- 
animacion di e turista masculine, 
pero lamentablemente no por a 
haci nada mas. 


Pa 2:10 dr. Texier ta constata morto 
di e turista masculino W.J.G. di 
67 aña di edad di nacionalidad 
Mericano. 

Slachtofferhulp a presenta p’asina 
guia e famia den e momento 
dificil aki. Cuerpo Policial y nos 
di AWEMainta ta manda palabra 
di condolencia na famia di e 
fayecido. 


Zuiderdam, crucero di e compania Holland 
American Line, despues di a bandona Aruba di- 
asabra casi mey anochi a haye ta bolbe Aruba 
dialuna mainta tempran debi na un emergencia. 
Zuiderdam ta bishita Aruba regularmente. E1 a 
yega merdia y e pasaheronan tabatin chens di 
disfruta di Aruba pa dies (10) ora largo ya cu 
un poco despues di ll’or di anochi el a bandona 
Aruba. 

Tabata diadomingo e dia liber riba lama, a haya 
nan mes cu un emergencia medico. Un di e pasa- 
heronan abordo a bira basta malo. 


ANgA inv,;st 

siiCiJRi; 

Wq clati't juzt i£«y tt... We Giiar&nHto it ttt 

Nos ta ofrece Iranki&dwÁi 
jrroieftando nos comuntdacC 

Pa mas infórmacion yama 582 7252 



Mirando e situacion, e capitan a dicidi pa bolbe 
Aruba, cu tabata e waf mas cerca y cu mihor 
conexion si mester traslada e pashent. 

Zuiderdam a yega Aruba bek dialuna mainta y 
despues cu a baha e pashent, a bandona nos isla 
y a sigui pa su siguiente waf cu ta Cartagena, 
Colombia, despues lo sigui pa Puerto Limon 
(Costa Rica) y finalisa na Fort Lauderdale (Flor- 
ida). E crucero ta riba un biahe cu a pasa Canal 
di Panama y cu ta finalisa dia 10 di november. 

Banco Central satifecho cu su operacion na 2018 

Awe Banco Central di Aruba (BCA) ta publica su Operational Report 2018. Den e 
publicacion aki BCA ta presenta un resumen di su mandato y su obhetivonan 
principal manera stipula den e Ordenansa di Banco Central, como tambe su marco 
strategico pa implementa su plan strategico “Bela yen: Nos Plan Strategico 2016- 
2020 ” (Bela Yen). Den e raport anual aki tambe ta subraya e desaroyonan mas 
importante den e sector monetario, e sector financiero, como tambe e sistema di 
pago, hunto cu e actividadnan operacional principal ehecuta door di BCA durante 
2018. Adicionalmente, e raport ta contene un resumen financiero relaciona cu e 
operacion administrativo di BCA den 2018. 

Algun di e desaroyonan mas importante cu a tuma lugar den 2018 ta como lo 
sigiente: 

■ Un logro importante pa BCA ta e continuacion di ehecucion di su plan strategico 
“Bela Yen”, den cual BCA ta delinea su ambicionnan strategico como tambe e 
resultadonan planea pa e periodo te cu 2020. 

■ Den e cuadro di e maneho monetario, e Comision di Maneho Monetario 
(CMM) di BCA a reuni shete biaha durante e aña pa revisa y analisa e 
indicadornan monetario y economico pa asina evalua ahustacion di su 
instrumentonan monetario, si desaroyonan economic ta rekiri tal accion. En bista 
cu e indicadornan monetario y economico a keda na un nivel adecua durante aña, 
e CMM a diddi di no trese cambio den e instrumento monetario primordial, esta 
e tasa di “reserve requirement”, na 11.0 porciento, y e “advance rate” na 1 
porciento. 

■ E reservanan internacional di BCA a permanece riba e nivelnan apropia durante 
2018, apoyando asina e regimen di tasa di cambio fiho di nos florin cu e dollar 
Mericano. 

■ Ehecucion estricto y consistente di e ley- y regulacionnan di supervision durante 
transcurso di añanan a contribui na mantencion di un sistema financiero stabiel, 
cu likides adequado, y sano na 2018. A sigui reforsa e marco regulatorio, entre 
otro, cu introduccion di leynan, regulacionnan y reglanan general di supervision 
nobo y/of revisa. 

■ Durante 2018 BCA a establece un departmento nobo di Sistema di Pago cu e 
obhetivo pa sostene BCA den e desarollo y implementacion di politica y 
initiativanan strategico den area di infrastructura di pago, y tambe e 
preparacionnan pa e tarea di supervision di infrastructura di pago. 

■ E posicion financiero di BCA a keda solido. E entrada principal di BCA, cual ta e 
ingreso genera for di e portofolio di inversion di divisa di BCA, a subi, reflehando 
e desaroyonan positivo riba e mercado financiero global durante 2018. 


E OPERATIONAL REPORT 2018 ta disponibel for di awe riba e website di BCA 
www.cbaruba.org . 

Corte Europeo a dicta cu 

Hulcmda tin cu paga 18.5 miyon 
euro pa fout di Aruba y Corsou 



TABATA diahuebs siman pasa Corte Supremo 
Europeo (Europese Hof van Justitie) a dicta un sen- 
tencia contra Reino Hulandes den un caso cu por 
wordo considera historico pa motibo di e repercu- 
sionnan cu e sentencia aki lo tin p’e reparticion di 
responsabilidad den Reino Hulandes y e aplicacion 
di leynan Europeo na Aruba, Corsou, Sint Maarten, 
Bonaire, Saba y St. Eustatius. 

Di acuerdo cu un publicacion den 240ra.com, 
t’asina cu na aña 2017 Union Europeo a entama un 
caso contra Reino Hulandes pa motibo cu Gobierno 
di Aruba y Corsou a comete un eror causando cu 
Union Europeo a keda sin cobra 18.5 miyon euro na 
derecho di importadion. 

Di aña 1997 pa 2000 Europa a importa lechi for di 
Corsou y di aña 2002 pa 2003 Europa a importa 
“semola” (hariña) for di Aruba sin cu a cobra invo- 
errechten. a importa e productonan liber di invoer- 
rechten pa motibo cu Aduana di Aruba y Corsou 
a duna e productonan aki e asina yama certifica- 
donan EUR.l. 

Aruba y Corsou no mester a duna e certificadonan 
aki, pasobra e productonan aki no tabata cumpli cu 
e condicion principal pa por duna e certificadonan 
aki, esta cu e productonan ta origina for di Aruba y 
Corsou. 


E lechi y e “semola” aki tabata origina di otro pais 
y Aruba y Corsou a haci comosifuera e productonan 
ta origina na Aruba y Corsou. 

Locual por wordo considera historico den e caso aki 
ta cu Corte Supremo Europeo no a sentencia Aruba 
of Corsou, of e importador of exportadornan encues- 
tion, pero a pone Reino Hulandes, como miembro di 
Union Europeo, responsabel p’e “eror” cometi. 

Alabes Corte Supremo Europeo a dicta cu Reino Hu- 
landes ta responsabel pa sigura cu ta cumpli cu ley- 
nan Europeo den su teritorionan. Particularmente 
e leynan cu ta regarda e Landen en Gebieden Over- 
zee (LGO), cu ta un parti di e tratado Europeo, y e 
decision cu ta regarda esaki, esta e LGO-besluit ta 
hopi extenso y por tin repercusionan grandi. 

E LGO besluit, cu porcierto ta wordo amplia y reno- 
ba otro aña, ta un documento extenso cu un sin fin 
di ley cu te awor no a haya mucho atencion na nos 
paisnan. 

Huristanan, academiconan, pero tambe emplead- 
onan publico cu ta atende cu e materia sa tin dife- 
rencia di opinion riba e tema, cu awor cu e senten- 
cia di Corte Supremo Europeo ta dicidi na fabor di 
un interpretacion cu sigur lo tin repercusionnan 
enorme p’e lasonan den Reino Hulandes. 

Por spera cu e sentencia aki lo fortifica e pensa- 
mento di Gobierno di Reino Hulandes cu nan tin 
legitimidad y deber di actua den tur parti di Re- 
ino Hulandes pa sigura cu ta cumpli cu ley. 24ora. 
com a duna di conoce cu nan lo entrevista actornan 
relevante e dianan nos dilanti pa purba haya nan 
opinion riba e sentencia aki. 

E caso aki ta hiba nos bek te e tempo cu Aruba ta- 
bata un di e paisnan exportador grandi di koffie, 
pero despues nos a conoce e caso di exportacion di 
sucu y aros for di Aruba pa Europa, cu segun e ve- 
redicto aki Aruba no por haci esaki mas. 

Minister mr. Andin Bikker 

Mocion di Parlamentario di Tweede 
Kamer no tin efecto entre Aruba y Reino, 
pasobra ta sigui traha a base di Statuut 


RELACIONA cu e mocion di Parlamentario di Tweede 
Kamer di Hulanda, sr. Chris van Dam, kende basica- 
mente a propone den un mocion pa cambia Statuut di 
Reino pa cu e relacionnan riba tereno di Husticia, Min- 
ister Bikker a haya contesta riba varios pregunta cu 
el a haci na Minister di Husticia di Hulanda, dr. mr. 
Ferdinand Grapperhaus. 

Durante conferencia di prensa di Gobierno dialuna, 
Minister mr. Andin Bikker a bisa cu el a haya grato 
noticia via e-mail riba su preguntanan. Colega di Hus- 
ticia di Hulanda a bisa cu nan ta sigui traha a base di 
e Statuut actual respetando cada otro su posicion au- 
tonomo. 

Tambe Minister Grapperhaus tambe a bisa cu e por a 
compronde, cu e mocion ta suspendi y a purba di trece 
e tema aki riba nivel di Parlamento y e no ta dirigi na 
Gobierno Hulandes. 

Entre tanto Parlamento di Aruba a emiti un carta caba 
p’e Parlamentonan den Reino caminda nan ta rechasa 
e intencion di e mocion aki. 


' X 1 ** f 

A ~~ 



Minister Bikker lo keda hopi alerta riba e tema aki, 
pasobra no solamente e ta rechasa e mocion aki, pero 
inecesariamente por stroba e bon relacion y coopera- 
cion cu tin den Reino riba entre otro di Husticia. 

Minister Bikker a bisa cu e lo keda vigila e situacion di 
cerca y na mesun momento ta contento cu colega Grap- 
perhaus a aclaria cu di parti Hulanda nan ta sigui riba 
e punto di traha a base di respet mutuo y a base di e 
statuut respetando tur pais su autonomia. 


Cuerpo Policial a informa 

Persona contra su boluntad wanta na Jaburibari 



AYERA dialuna madruga informacion 
a drenta na Cuerpo Policial cu un perso- 
na ta wordo wanta (secuestra) contra su 
boluntad den area di Jaburibari. 

Un persona masculino a wordo deteni den 
e caso aki. Segun vocero interion di Polis, 
Liliana Rasmijn, e caso ta bou investiga- 
cion. Pesey mas detayes no por ser duna. 

Kwartiermaker di Bureau Ombudsman Sahaira Kelly: 

Kwartiermaker ta lamenta cu desaroyonan positivo no a wordo 
subraya tocante e institucion di Ombudsnan na Aruba 



MI a tuma nota di e articulo publica pa Caribisch 
Netwerk titula: “Aruba vol schaamte naast Kon- 
ing Willem-AIexander”. Como kwartiermaker di 
Bureau Ombudsman Aruba mi kier a enfatisa cu 
e reunion riba nivel di Reino di e Ombudsman, 
a bay den un esfera sumamente positivo y sigur 
tabata un honor di por a reuni cu su Mahestad 
Rey Willem-Alexander y combersa cu n’e riba 
diferente aspecto cu ta regarda e introduccion 
di un Ombudsman pa Aruba”, Kwartiermaker 
di Bureau Ombudsman señora Sahaira Kelly a 
duna di conoce. 

Señora Kelly a indica cu na ningun momento 
Aruba a mustra berguensa, al contrario Aruba 
ta hopi agradeci cu anualmente ta ricibi invita- 
cion pa participa n’e reunionnan di e Ombuds- 
mannan den Reino. 

Cu Aruba no a institui un Ombudsman ainda 
lo pasa pronto pa pasado. Esaki sigur, si tene 
na cuenta e fase den cual e ley ta, cu den e pro- 
grama di gobernacion e institucion di un Om- 
budsman ta wordo explicitamente menciona, 
cu tin presupuesto disponibel, cu e urgencia y 
diligencia di parti nos organo di mas halto, esta 
Parlamento, pa cu e introduccion di un Ombuds- 
man pa Aruba. 

Sahaira Kelly: “Ta un lastima cu e desaroyonan 
positivo no a wordo subraya”. 



-4RUBN 


-4RUB^ 


rLQSIN 


mas. 


www.lottoaruba.com 


Pa mas infonmadan yama 525-7555 of bishita nos websitfi lottoa ruba.com 

E di 8 exposicion di arte na KvK ta habri pa publico: 

Apertura di exposicion di sra. Rani Varde 
na Camara di Comercio bon bishita 




DIABIERNA 1 di november Camara 
di Comercio y Industria Aruba (KvK) a 
tene e apertura oficial di su di ocho ex- 
posicion di arte. Cu e meta pa duna un 
aporte na artistanan local, e exposicion 
aki ta re-emplasa e exposicion di sr. Van 
den Heuvel cu a keda exponi durante un 
aña na KvK. 

Como artista local, e aña aki a toca tur- 
no na sra. Rani Varde kende a presenta 
su obranan di arte hibando e tema “In 
search of peace”. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


ISyrd 

Juni or Bucket 


lOvrd 


Small 


cket 



Sra. Rani Varde ta naci na India y pa 24 aña caba e ta practi- 
cando y experimentando su creatividad via pintura. 

E ta expresa su herencia cultural den su obranan y ta inclui 
diferente elemento cu ta refleha su personalidad. Pa Rani e ta 
un placer ora e por inspira otro personanan via su obranan. 

E ta sinti cu e momento cu e ta traha riba su obranan ta mo- 
mentonan hopi special pe spiritualmente caminda e ta alabes 
inspira y asina tambe el a crea su propio estilo di pinta su ob- 
ranan. Por mira mas di su obranan via su pagina di facebook 
artzbyrani of su instagram art_by*rani. 

E apertura di ‘In search of Peace’ a conta cu presencia di varios 
empresario y interesadonan cu a bin pa admira e arte, cu por- 
cierto lo keda exponi pa un aña largo na Camara di Comercio. 
E diabierna atardi aki tabata sigur uno hopi ameno caminda e 
bishitantenan a disfruta di snacks y bebida, mientras nan por 
a aprecia e exposicion cu ta dorna e area di recepcion di KvK. 
Durante e anochi aki ya caba tabatin interes di coleccionistan- 
an pa cumpra algun di e obranan di sra. Rani Varde. 

Camara di Comercio ta gradici sra. Rani Varde pa acepta e 
invitacion y exhibi su obra di arte den nos edificio y ta invi- 
ta un y tur pa pasa libremente durante oranan di oficina, di 
dialuna pa diabierna, entre 8:00 AM y 4:30 PM pa admira e 
pinturanan. Alabes KvK ta gradici tur cu a bishita e apertura 
di e exposicion. Esnan interesa pa haya mas informacion to- 
cante e posibilidad pa exhibi na KvK por manda un e-mail 
na: businessinfo@arubachamber.com of vama na 582-1566 ext. 
27/30/42. 

DIALUNA madruga Polis di Noord a bay na 
altura di e mall bandona na Palm Beach, unda 
un chauffeur a bisa cu el a bira victiman di un 
hit and run. 

Na yegada di Polis, nan a topa cu un Nissan 
March cu sla na banda drechi. Segun e chauf- 
feur un auto cu a para banda di dje lo a oca- 
siona e daño na salida y a bandona e sitio. No 
ta conoci si el a menciona marca of color di e 
vehiculo. 

Agentenan no a kere a storia mucho y a bin 
conclui cu e homber no tabata bisando e ber- 
dad. 

Nan a sigui check y a resulta cu e chauffeur lo 
a dal su auto contra un pal’i luz. Pues e chauf- 
feur tin algo di sconde. 


Polis no a 
kere storia di 
hit and run 



^ INTERUPCION 

/ X DI CORIENTE 


En conexion cu trabaonan necesario, coriente lo wordo interumpi den 
vecindario di: 


• Shabururi un parti 

• Cashero un parti 

• Zumbo 

• Ayo un parti 

• Matividiri 


• Santa Cruz un parti 

• Siribana un parti 

• Sero Pita un parti 

• Santa Lucia un parti 

• Rooi Prikichi un parti 


Diahuebs 7 di november, 2019 

FOR Dl 8:00 AM PA 4:00 PM 




f 


Elmar ta pidi disculpa pa e inconveniencia cu e interupcion aki por causa. 


Danki pa e comprension 


523 7100 I customerservice@elmar.aw 


ELMAR 

Redefining Energy 

Minister Ruiz-Maduro: 

Hunto nos por haci atrobe di San Nicolas e 
motor pa desaroyo di economia di Aruba" 




DIABIERNA mainta Minister Xiomara Ruiz-Maduro 
tabata den conferencia di prensa hunto cu demas colega 
Minister pa brinda informacion riba e reunion extraordi- 
nario di Conseho di Minister cu a tuma lugar na San Nico- 
las diamars cu a pasa. 

Meta di Conseho di Minister extraordinario tabata pa den 
presencia di San Nicolas Business Association, scucha con 
leu e inciativanan comercial pa San Nicolas ta y tambe pa 
haya sa con Gobierno por yuda facilita e proceso p’asina e 
proyectonan por keda realisa pronto. 

Minister Ruiz-Maduro a haci uso di e oportunidad pa fe- 
licita San Nicolas Business Association pa nan iniciativa 
pa facilita comerciantenan cu interes den San Nicolas. E 
mandatario a informa pueblo riba e liason economico den 
persona di sr. Nassy kende a wordo poni na dispocicion di 



San Nicolas Business Association, p’asina fungi como pun- 
to di contacto directo cu Gobierno cu e meta pa facilita e 
iniciativanan comercial na San Nicolas. 

Den e Maneho Economico pa Aruba 2019 -2022 cu a wor- 
do lansa na principio di aña, e desaroyo di San Nicolas ta 
poni como un meta importante, pesey e mandatario ta con- 
tento di mira e desaroyo cu poco poco ta wordo realisa den 
proyectonan di hotel, restaurant, hardware store, appart- 
ments, proyecto di reciclahe, bingo hall pa nos grandinan y 
embeyisimento di e Caya Principal. 

San Nicolas pa hopi decada tabata un motor tras di Aru- 
ba su desaroyo y awor ta momento pa nos traha hunto pa 
por bolbe realisa un desaroyo economico pa San Nicolas y 
becindario. 

Homber seriamente maltrata a yega 
Avenida Milo Croes den ora di madruga 

DIALUNA madruga polis a bay un adres den 
Avenida Milio Croes, unda un persona a yega 
tur na sanger y seriamente maltrata. 

E maltrato lo no a tuma lugar den Avenida 
Milo Croes, pero na un Night Club hopi conoci 
den area di Hotzone. Esaki lo wordo haci dor di 
tres persona, un di nan cu lo a caba di sali for 
di KIA. 

Na yegada di ambulance, Paramediconan a 
hibe Hospital unda nan lo bay controle mihor. 



Pos Chiquito tambe a haya verkeersplateu 






TRABOUNAN di construccion di verkeersplateau 
den bario ta sigui, di e forma aki cumpliendo cu 
peticion di comunidad. 

E trabou di mas recien a wordo haci na Pos 
Chikito den un bario hopi habita, yudando pa 
aumenta seguridad den trafico den e area. 

Cruz Cora ta habri su porta na San Nicolas 






.M - 

js Hf'■ 

Rcd crosi- ■ m totba 




_* j 1 








Red Cross 



DIADOMINGO, 3 di november ultimo, tabata un dia masha spe- 
cial pa Cruz Cora Aruba. Despues di evalua e necesidad di comuni- 
dad y tambe con esaki lo yuda cu logistica p’e organizacion, a dicidi 
di habri un sucursal na San Nicolas. 

Pa hopi aña e edificio di Mourik na Lagoweg a fungi como post di Car- 
naval pa Cruz Cora, y awor t’e adres tambe p’e sucursal nobo, esta 
Lagoweg 36. 

Despues di un bunita apertura haci pa ex-Gobernador, sr. Fredis Re- 
funjol cu a tuma lugar ll’or di mainta, publico por a pasa di bishita, 
haña un tour di e sucursal y conoce e servicionan cu lo brinda comu- 
nidad, manera ayudo social, cursonan di prome auxilio, charlanan pa 
gruponan. Pero tambe e sucursal aki ta ekipa cu material pa cualkier 
calamidad, asina yuda cu e parti logistico pa por traha den areanan 
afecta si tin un yobida fuerte, horcan of otro calamdidad, saliendo for 
di San Nicolas. 

E sucursal aki lo ta habri riba diamars, diarazon y diahuebs di 8’or 
pa 4’or na comienzo pa wak con e ta funciona. 

E telefon di e sucursal na San Nicolas ta 588 4004 y e-mail ta keda 
central info@redcrossaruba.com 

E conocido Rudy Benita a fayece 


Rudy Benita no ta un personahe desconoci. Despues di a lanta den 
Dakota, el a bira Polis. Pero semper el a gusta deporte y asina e 
tabata scirbi relatonan deportivo pa EXTRA-Aruba. Pero tambe el 
a traha na Tele Aruba den Tele Noticia dunando noticia di deporte. 
Banda di tur esaki, Rudy Benita tabata gusta canta mescos cu su 
rumannan, pero no e haya e fama manera su ruman Enfrain, kende 
ta bibando na Europa. 

Despues di a biba pa un tempo cortico na Hulanda, Rudy Benita 
a bay Bonaire, unda e tabata Hefe di Seguridad di Aeropuerto, y 
na Bonaire, Rudy Benita a yuda Bonaire Little League masha hopi 
mes. Tabata algun dia pasa, el a haya dos atake tras di otro, pa cual 
el ser transporte cu un ambulance flight pa Colombia. Unabes na 
Colombia, el a haya e di tres atake mas fuerte ainda. 

Tabata ayera mainta, despues di a desconecta machin el a bin 
fayece. Condolencia na su famia y cu Rudy sosega na paz. Nos tin 
entendi, cu su entiero lo tuma lugar na Bonaire. 



Rachelle Hogde a cumpli 
10 aña cu Wit Gele Kruis 



DIA 1 di october ultimo, nos zuster di Wijkzorg 
sra. Rachelle Hodge a haci 10 aña aniversario 
na Wit Gele Kruis. 

Zuster Rachelle Hodge ta traha como verzor- 
gende. Rachelle a traha durante e 10 añanan 
cu hopi amor y dedicacion pa nos fundacion y e 
ta cla pa yuda tur hende. 

Nos di Wit Gele Kruis ta felicit’e pa su 10 aña 
na Wit Gele Kruis y ta gradici’e p’e bon trabao. 



h 9 n/* c vitttAñiA, ta baltU a. 



Ora: 10AM—6PM 


Nos ta bende 
paña, coi 
hunga y buki 
di segundo 
mano. Tambe 
ta bende 
pastechi, 
snacks. 


U IwdJ y>l\AJca \A/X Vlto d l 

y m^ucho wu2£[ 


-w* 

nii 


Fecha: 30 November 


Bo presencia lo wordo aprecia hopi, 

yuda nos guia nos muchanan »r, 

•> c 

casa cuna] £ progreso 

Minister Ruiz-Maduro a reuni 
cu expertonan Arubiano riba 
e tereno di Economia Circular 



Minister Ruiz-Maduro a reuni cu sres. Kevin de Cuba 
y Aymon Keith di American Sustainable Development 
Foundation (ASDF) y Circular Economies Platform for 
the Americas riba e tema di economia circular. 

E ultimo aki ta un plataforma di Economia Circular na 
unda profesionalnan di diferente disciplina ta reuni pa 
yega na solucion y metodo con pa haci e stap pa bay for 
di un economia linear manera nos conoce awor pa un 
economia circular di cual nos futuro lo bay depende di 
dje. 

Economia Circular ta un topico cu mas y mas nos mes- 
ter bay orienta nos mes riba dje paso nos sostenibilidad 
como pais y nos bienestar como hende lo bay depende 
di un economia cu ta dirigi pa saca lo maximo for di 
nos recursonan. 

Nos mester bay enfoca pa reduci consumo, reusa y re- 
cicla producto, enbes di importa, usa y benta afor. 


Economia Circular ta exigi un cambio di nos pensa- 
mento y p’esaki nos mester educa nos mes mas riba e 
tema aki. Pesey nos ta apoya e inicitiva di ASDF pa 
Aruba ta cede otro aña di e conferencia pa e platafor- 
ma di economia circular di Americas. 

Esaki sigur lo yuda pa crea mas conciencia y conoce- 
mento riba e topico di economia circular na Pais Aruba. 

Minister di Economia ta gradici ASDF pa comparti 
nan experticio cu Aruba. ADSF a yuda traha riba e 
documento strategico ‘Circular Economy Vision 2050’ 
pa Aruba por bira un Pais sostenibel basa riba un eco- 
nomia circular na 2050. 

Banda di esaki ASDF ta yuda den e comision tecnico 
cu ta traha riba e implementacion di e 17 metanan di 
sostenibilidad di Nacionnan Uni na Aruba. 

Honda pick up a perde control den bocht na Malmok 




DIADOMINGO anochi den careda di 
8:30 informacion a drenta di un accidente 
serio na Arashi., Mesora Polis a cuminsa 
bay den dicho direccion. 

N’e birada pa bay Arashi y Malmokweg 
a bin topa e accidente. No tabatin hende 
herida. 

E auto tabata un Honda pick up color 
preto, cu a algun hoben aden. Na stuur 
tabata un chauffeur femenino, cu a tuma 
e bocht poco grandi di mas, cu e conse- 
cuencia e tire dilanti a dal contra acera. 
Esaki a causa cu e tire dilanti a kibra 
full y esun patras a kap. Dor di e impacto 
duro contra e acera un airbag banda di 
pasahero a sali. 

Asina e auto a lastra pa algun meter 
prome cu el a stop. 

Compania di seguro a yega e sitio y despu- 
es mester a pidi pa takelwagen debi cu e 
auto no por a move riba su mesun forsa. 

Hobenitcm di # Good to Great # tabata 
di bishita na Conseho di Minister 






Conseho di Minister a ricibi bishita di e hobennan 
di klas 3 di Maria College MAVO den cuadro di e 
proyecto ‘Good to Great’ cu sra. Terry Gumbs y sr. 
Jalken Antonia ta organisa. E meta di e bishita ta- 
bata pa haya informacion riba e trabou cu ta wordo 
haci den Conseho di Minister. 

E hobennan a haya oportunidad pa haci nan pre- 
guntanan y cada Minister a brinda un contesta. 

Minister Xiomara Ruizp-Maduro a haci uso di e 
oportunidad pa puntra e hobennan tambe si nan 
haya oportunidad como Minister pa tuma decicion, 
ki decision asina nan lo tin deseo di tuma. Leynan 
mas pisa pa criminalnan, drecha mas caminda, mi- 
hor trato pa ilegalnan, mas dokter studia den re- 
gion, tabata deseonan treci dilanti. 

Na final tur hoben a haya 30 seconde pa por a trece 
dilanti kico nan a siña den nan bishita na Parla- 
mento y na Conseho di Minister. 

Mayoria hoben a trece dilanti cu e trabou como Par- 
lamentario of Minister ta uno duro, den cual mester 
tene cuenta cu hopi deseo y no por djies tuma de- 
cicion basa riba propio emocion. 

Nos ta gradici sra. Gumbs y sr. Antonia p’e bunita 
proyecto aki den cual hobennan ta sera conoci cu e 
diferente trabounan den comunidad y asina yuda e 
hobennan aki haya un idea con pa prepara nan mes 
mihor pa nan estudio y trabou den futuro. 

Parlamentario Edgard Vrolijk (MEP): 

Gabinete Wever-Croes a lanta riba un 
dialuna mainta cu anuncio di proyectonan 
importante caminda e ser humano ta central ,/ 



“MIENTRAS cu partido AVP y su lidercito Mike Eman 
ta lanta tur dialuna cu plegaria pa pueblo y sigur awe 
den tur e momentonan dificil cu pueblo ta bibando 
mester recorda cu ta Mike Eman t’e culpabel pa di un 
manera iresponsabel endeuda e pais aki sin pensa un 
dia riba e bienestar di e pueblo, pero solamente riba bi- 
enestar propio (ruman a haya 1.6 miyon florin pa auto 
di careda) y otro colega y amigonan. 

Pero nos si ta trahando duro pa mehora situacion di 
pais Aruba y bienestar di pueblo. Y p’esey mi ta hopi 
contento cu Gobierno a lanta riba dialuna cu anuncio di 
proyectonan unda cu e ser humano ta central”, segun 
Edgard Vrolijk.. 

0% DIARUBA LENING 

Desde introduccion di Gabinete Evelyn Wever-Croes y 
tambe den Parlamento e enfoke ta pa pone e ser hu- 
mano central, pero tambe pa locual t’e promesa di cam- 
paña unda nos a enfoca pa busca e maneranan pa atrae 
nos hobennan cu bay studia pa bolbe cas bek y p’asina 
nos por duna tambe contenido na haci Aruba un isla di 
conocemento cu nos mesun yiunan di tera. 


E prome stap a ser tuma awe ora cu Minister di Ense- 
ñansa, Rudy Lampe a anuncia un di e visionnan di e 
Gobierno actual pa no cobra interes riba e Arubalening. 

Esaki lo drenta na vigor entrante 1 januari 2020 y ta 
conta tambe p’esnan cu ya tin un Arubalening cu ta un 
peso hopi grandi y alabes un estimulo pa nos yiunan di 
tera por ta bek na Aruba. 

MOCION DI REDUCCION DI 50% 

“Den Parlamento mi persona a entrega un mocion cu a 
ser aproba cu mayoria absoluto unda cu e mocion aki 
ta pidi e Minister di Economia y Finansa pa sondea e 
posibilidad - den bista sigur cu e anuncio di e 0% riba 
Arubalening - cu e ex studiante cu kier paga su fiansa 
den un solo biaha por haya un reducion di 50% di su 
totalidad. 

Esaki sigur lo benificia Gobierno, pero tambe e ex stu- 
diante pero alabes ta haci esaki mas atractivo pa mas 
yiu di tera bolbe bek nan cas. 

Mi ta spera cu awor si Gobierno por tene cuenta cu e 
mocion aki na bienestar di e hende cu mester ta cen- 
tral”, 

DIALUNA DI ALEGRIA Y BON NOTICIA 

“Mi ta spera cu tur dialuna nos por anuncia proyec- 
tonan na beneficio di pueblo manera t’e anuncio aki 
awe y no manera partido AVP cu tur dialuna ta lanta 
ta fomenta rabia den pueblo y purba na crea desunion 
y tambe kita atencion di e realidad, entre otro di corup- 
cion di ex Ministernan di AVP, Paul Croes (condena) 
y actualmente Benny Sevinger y hasta Parlamento a 
Ground’e, pasobra e ta un berguensa pa pueblo. Cu 
positivismo mi tin sigur cu nos lo logra hopi mas”, Ed- 
gard Vrolijk a conclui. 

Accidente cu basta daño material den Dadelstraat 





DIALUNA mainta Polis a bay n’e cruzada di Dadel- 
straat cu Pampoenastraat unda un dalmento basta duro 
a tuma lugar. E autonan envolvi tabata un Lexus y un 
Toyota pick up. 

Loke a sosode tabata cu e Lexus a subi e cruzada Pam- 
poenastraat cu Dadelstraat sin duna preferencia. 

Esaki a sosode net na momento cu e Toyota pick up ta- 
bata biniendo di panort. 

Chauffeur di e pick up ta wordo sorprendi pa golpi duro 
den banda, cu a pusha e pick up contra acera kibrando 
ambos tire/wiel. No tabatin hende herida. 

Rocco Tjon (MEP): 

Cifra di Directie Financién ta prueba cu gasto bou 
Gabinete Wever-Croes a baha astronomicamente 


RECIENTE por tuma nota di 
un articulo caminda ta insinua cu 
Gabinete Wever-Croes ta previl- 
igia cierto bufete di abogado. Na 
mes momento tambe por wak cu 
ta opositornan ta manipula pueblo 
dor di bisa cu gastonan n’e bureau- 
nan di Minister a aumenta. 

Sin bay bek den pasado y mustra 
con Mike Eman tabata malgasta 
placa di pueblo, nos ta bay refuta 
un biaha mas den e articulo aki, 
atrabes di cifranan di Directie Fi- 
nancién, e manipulacion di AVP, 
segun lider di fraccion di MEP, 
Rocco Tjon. 

COMPARACION DI 
GASTONAN NA BUREAU 
MINISTERNAN 

Atrabes di e cifranan di Directie 
Financién publica hunto cu e arti- 
culo aki, nos por wak exactamente 
kico Gabninete Eman tabata gasta 
n’e bureaunan di Minister y kico 
Gabinete Wever-Croes tabata 
gasta. 

Na 2016 Mike Eman a gasta 46.9 
miyon florin directamente n’e bu- 
reaunan di Minister y na 2017 
50.7 miyon florin. 

Sra. Evelyn Wever-Croes sinem- 
bargo na 2018 a gasta n’e bureau- 
nan di Minister 30.6 miyon florin. 
Kiermen el a reduci esaki cu 20.1 
miyon florin. Esaki t’e motibo di- 
con nos ta tuma un postura fuerte 
contra Hulanda y e Colegio di su- 
pervision financiero. 




Kosten zijn verlaagd met Afl. 20,1 miljoen - 40% 




2016 

2017 

2018 

VERSCHIL 

% 

MinAZ 


12,197,203 

13,504,100 

4,441,700 

-9,062,400 

-67% 

MinROI 


9,585,114 

10,743,300 

5,207,000 

-5,536,300 

-52% 

MinTCPS 


3,856,508 

3,400,600 

3,831,400 

430,800 

13% 

MinEZ Energie Milieu 

Vervallen 

Ministerie 

6,132,610 

6,606,500 

0 

-6,606,500 

100% 

MinTVS 


2,346,637 

3,046,300 

3,356,500 

310,200 

10% 

MinSozar 


2,013,028 

2,364,400 

3,877,600 

1,513,200 

64% 

MinOnd 


3,422,175 

3,764,500 

2,481,300 

-1,283,200 

-34% 

MinJus 


3,986,926 

4,131,700 

3,273,000 

-858,700 

-21% 

MinFec 

TOTAL 


3,429,114 

3,227,200 

4,212,900 

985,700 

31% 

46,969,315 

50,788,600 

30,681,400 

-20,107,200 

-40% 


M nister vari Atgefrene Zaken - degrotmg 2018 


TRANSPARENCIA DI 
MANEHO DEN 
COMPANIANAN ESTATAL 

Durante diferente reunion publico 
manera ora a trata RDA, Prome 
Minister Evelyn Wever-Croes, a 
pone tur documento y contractnan 
na disponibilidad di Parlamento. 
Tambe a contesta tur pregunta cu 
a wordo haci riba e topico aki. 
Adicional aworaki a manda un 
carta (MAZ/5550) pa tur compania 
estatal pa wak con nan ta otorga 
contract y na mes momento recor- 
da nan di e principionan di “good 
governance” cu e Gabinete aki ta 
para pe, Rocco Tjon a duna di con- 
oce. 

PA CONCLUI 

Deficitnan bou Gabinete Mike 
Eman durante 2010 pa 2017 ta- 
bata varia entre 132.4 miyon flo- 


rin cu un maximo di 443.3 miyon 
florin na 2012. Gabinete Wever- 
Croes, manera CAFT mes a bisa 
den nan carta lo cumpli cu e nor- 
ma financiero di 2019, cual ta un 
deficit di 25 miyon florin so. 

Y na 2020 Aruba lo conoce un pre- 
supuesto cu un surplus di 25 mi- 
yon florin. Esaki t’e realidad di e 
diferencia di maneho entre Mike 
Eman y sra. Evelyn Wever-Croes, 
di acuerdo cu Rocco Tjon. 



#1 Online 

Vacuna di influenza pa temporada 2019/2020 

Ta disponibel na servicio di Malesanan Infeccioso 



TUR aña di nobo entre luna di november pa decem- 
ber ta un custumber cu e grupo di riesgo den nos co- 
munidad ta acudi na Departamento di Salud Publico 
pa busca nan vacuna contra influenza (griep). 

Bou di grupo di riesgo nos ta referi na personanan cu 
ta na risico pa desaroya complicacion grave manera 
bronkitis y pulmonia pa motibo di griep. 

E personanan aki ta hende grandi riba 60 aña, mu- 
cha bou di 2 aña, personanan cu ta sufri di malesanan 
cronico of malesa di nan sistema respiratorio. Tambe 
personanan obeso, na estado of cu tin un sistema in- 
munologico abou dor di malesanan manera cancer y 
HIV. 

Influenza ta un infeccion viral cu ta afecta principal- 
mente nos nanishi, garganta y pulmon. E infeccion ta 
dura generalmente un siman y ta caracterisa su mes 
dor di sintomanan manera keintura, dolor di musculo, 
malestar general, tos seco, dolor di garganta y rinitis. 
E virus cu ta causa influenza ta wordo transmiti facil- 
mente di un persona pa otro dor di particulanan cu ta 
wordo expulsa den aire na momento cu un persona cu 
influenza/griep tosa of niester. 

Departamento di Salud Publico kier informa comu- 
nidad completo, pero cu extra atencion na e grupo di 


riesgo cu e vacuna contra influenza ta disponibel na 
nos servicio di malesanan infeccioso. 

Esnan cu ta cay bou e grupo di riesgo por pasa bus- 
ca nan vacuna completamente gratis cu nan carnet 
di AZV y un recept di nan dokter di cas. Adulto riba 
60 aña por haya e vacuna completamente gratis pre- 
sentando solamente cu nan carnet AZV y esnan cu 
no ta cay bou e grupo di risico pero kier e vacuna por 
haya esaki na un balor di Afl 20,- . Orario pa vacuna 
ta di dialuna pa diabierna for di 7:45 — 11:45 y 13:15 
- 15:30. 

Alabes Departamento di Salud Publico ta recorda cu 
e mihor manera pa preveni influenza ta dor di tene 
cuenta cu e siguiente medidanan preventivo: vacuna 
contra influenza y evita contacto di cerca cu person- 
anan cu ta malo; si bo ta malo keda cas; tapa boca 
ora bo ta tosa of nister; desinfecta man of laba man 
frecuentemente cu habon; purba di no mishi cu bo 
wowo, nanishi ni boca y mantene custumber saludabel 
manera drumi suficiente, sea fisicamente activo, bebe 
hopi likido y come alimento nutritivo y saludabel. 

Pa mas informacion por tuma contacto cu servicio di 
Malesanan Infeccioso di Departamento di Salud Pu- 
blico na 522-4200. 

Kiwcmis Club of Aruba ta lansa 
proyecto di Pasco pa alimenta 
e muchanan di Aruba 


Preocupacion cu 
Gobierno Dominicano 
kier kita escudo for di 
bandera Dominicano 


KIWANIS Club of Aruba ta lan- 
sa e proyecto di adorno di Pasco. 
Un idea y iniciativa cu a inicia na 
aña 2017 pa miembro di Kiwanis 
Club of Aruba, e tempo ey Lieu- 
tenant Governor di Division 26 di 
e Eastern Canada and The Carib- 
bean District di Kiwanis Interna- 
tional den persona di Giantonio 
Muller. 

Kiwanis Club of Aruba ta continua 
cu e proyecto den luna di novem- 
ber y december. Meta principal di 
e proyecto di adorno di Pasco ta, pa 
recauda fondo p’e Fundacion “Ban 
Uni Man Pa Cria Nos Muchanan”. 

E fundacion aki ta percura pa al- 
gun aña caba, p’e muchanan di 
poco recurso, haya algo di come tur 
mainta na scol mes y asina aporta 
na nan prestacion na scol, ya cu 
desayuno ta keda un alimento di 
sumo importancia. 

E adorno di e aña aki tin un dis- 


DIARANSON awor Fundacion Do- 
minicana Arubanse Juan Pablo Duarte, 
ta organisa un reunion pa discuti e in- 
tencion di Gobierno Dominicano pa kita 
e escudo for di bandera Domunicano. 

E reunion aki lo tuma lugar na Plaza 
Juan Pablo Duarte pa 5 or di atardi. 


eño moderno unico trans- 
parente yena cu confetti 
zilver den forma di strea. 
E adorno di Pasco a keda 
diseña pa Concept Cre- 
ations y fabrica na Co- 
lombia. 


T’asina cu mañan dia 6 di november ta 
Dia di Constitucion di Republica Do- 
minicana, unda lo tin diferente otro or- 
ganisacion presente, ya cu tur ta preo- 
cupa cu kier kita escudo for di bandera 
Dominicano. 

Otro organisacionnan cu lo ta presente 
ta Grupo Folclorico Cultural Dominica- 
no, Brigada di Bombero, Fundacion Ca- 
ribe, Brigada di Bombero Empresarial 
Internacional, Instituto Duartiano filial 
Aruba. 


E pueblo di Aruba tam- 
be por forma parti di e 
bunita proyecto aki, dor 
di contribui cu un dona- 
cion pa Fundacion “Ban 
Uni Man Pa Cria Nos 
Muchanan” y a cambio lo 
ricibi un decoracion unico 
di Pasco. 


Por tuma contacto cu cualkier 
miembro di Kiwanis Club of Aruba 
pa haci donacion y ricibi e adorno 
di Pasco unico aki. Por tuma con- 
tacto tambe via di e pagina di Face- 
book di Kiwanis Club of Aruba of 
por manda un email na prkiwanis- 
clubofaruba@gmail.com 
Kiwanis Club of Aruba ta gradici 


Resultado di e reunion aki lo ser manda 
pa Gobierno Dominicano. 


e comunidad y e comerciantenan 
di Aruba, cu semper a duna apoyo 
y sosten na tur e proyectonan cu 
Kiwanis Club of Aruba ta realisa 
durante aña p’e muchanan. Dan- 
ki pa yuda Kiwanis sigui aporta y 
yuda comunidad y specialmente e 
muchanan cu ta nos futuro. 


4 


Mainfa 

tcorMt'J/lbko 

Tel: 583-1400 Fax: 503-1444 

Kiwcmis Club of Palm Beach a instala 
su directiva nobo pa aña 2019-2020 


RECIENTEMENTE Kiwanis Club of Palm Beach 
Aruba a instala su directiva nobo pa aña 2019-2020. E 
directiva nobo lo consisti di e siguiente boluntarionan: 
President — Sr. Ivan Ng; Secretario— Sr. Ross Brez- 
ovar; Tresorero - Sr. Frank Hoevertsz; Vice Presi- 
dent — Sr. Rothmar Coenraad; President Electo — Sr. 
Richard Roy; Immediate Past President — Sr. Michel 
Janssen y Comisarionan ta: Sres. Carlos Tapias, Bert 
van der Horst; Daniel Aguirre; Misha Bemer; Gilmar 
Chejito Croes; Giovanni C.V. Bermudez y Ben King. 

N’e ocasion aki Presidente saliente, sr. Michel Jans- 
sen, den su discurso a expresa su gratitud p’e esfuer- 
zo grandi cu e miembrecia a haci den e aña anterior 
pa duna sosten na nos comunidad. Tabata un aña p’e 
club cu a conoce un cantidad di tres evento pa recauda 
fondo, esta e Kiwanis Carnival Masquerade Party, e 
Kiwanis Carnival Fundraising Tent y e Kiwanis Nos- 
talgia 60’s Party. 

Conhunto, po medio di e 
iniciotivonon oki o logro recoudo 
olrededor di Afl 1 90.000,- cu o kedo 
distribui entre donocio y pro/ectonon 
sociol po nos comunidod. 

Como Presidente nobo p’e aña 2019-2020 a keda in- 
stala sr. Ivan Ng, kende ta miembro for di aña 2013. 
E Presidente nobo den su discurso a afirma su dedica- 
cion personal n’e concepto di servicio pa nos comuni- 
dad. 

Tambe el a señala con orguyoso e miembronan di e 
club hunto cu nan famia mester ta di e resultado di 
nan dedicacion na nos comunidad. 

E boluntarionan ta dedica hopi di nan tempo pa yuda 
nos comunidad tur aña. Como Presidente di Kiwanis 
Club of Palm Beach e lo sigui cu e ehecucion di e plan 
strategico vigente, unda lo enfoca riba proyectonan 
basa riba e resultado di un “Community Analysis” cu 



e club a caba di realisa y a presenta na tur esnan pre- 
sente durante e anochi menciona. 

Den e proyectonan aki lo incorpora e elemento di edu- 
cacion cu ta un di e puntonan cu mas a resalta di e 
estudio haci. Asina e aña aki lo sigui fortifica e club su 
sosten na nos comunidad. 

E instalacion a tuma lugar na Hyatt Regency Resort 
su ballroom, Padu del Caribe, den un ambiente ame- 
no y placentero dirigi pa sr. Patrick Brown kende a 
fungi como e maestro di ceremonia. Como invitadonan 
special tabata presente sr. Marlon der Meer, Lieuten- 
ant Governor di Division 26, cu t’e division cu Kiwanis 
Club of Palm Beach ta forma parti di dje. 

Tambe representantenan di otro clubnan di servico na 
Aruba, e.o. e organisacionnan hubenil manera Cirkle 
K di Universidad di Aruba, Builders Club di Colegio 
San Antonio, Terrific Kids di St. Dominicus y St Fran- 
ciscus College. 

Gcinadoman di rifa di 
Facultad di Arte y Ciencia, 
Universidad di Aruba 



DIARANSON 2 di october 2019 a 
saca e ganadornan di e rifa di Facultad 
di Arte y Ciencia (FAS) na Universidad 
di Aruba (UA) den presencia di Notario 
mr. Ted Johnson. 

E meta di e rifa tabata pa studiantenan 
por a financia un biahe estudiantil y 
paga nan ticket, estadia y transporte. 
Pa logra esaki a busca premionan di co- 
merciante local y a bende un rifa cu 29 
premio. 

E studiantenan di Social Work & Devel- 
opment (SW&D) a biaha pa Costa Rica 
y e studiantenan di Organization, Gov- 
ernance, and Management (OGM) cu 
ayudo di e.o. Minister Plenipotenciario, 
Joselin Croes na Embahada Hulandes y 
sra. Maureen Bunyan a bay Washing- 
ton DC. 

Meta di e biahenan aki ta pa stimula e 
studiantenan pa aspira pa sigui studia 
(pa un Master), pa nan haya experien- 
cia internacional y amplia nan perspec- 
tiva teoretico. 

Den luna di october a haci entrega di 
premio di rifa na varios feliz ganador y 
pa medio di e articulo aki FAS ta anun- 
cia cu lo haci un otro dia di entrega di 
premio. Esaki lo tuma lugar diabierna 8 
di november di 2.30pm pa 5.30 pm den 
lokaal 4 na Universidad di Aruba (J. 
Irausquinplein 4) banda di Misa Catoli- 
co na Playa. 

Pabien ta bay na tur ganador un biaha 
mas. Tur esnan cu a gana un premio por 
reclama nan premio riba e diabierna 
awor. Ta pidi pa por fabor bin cu e ticket 
ganador y un identificacion valido. 

E docente y studiantenan ta gradici tur 
persona y compania cu a contribui por 
medio di donacion, premio pa rifa of cu 
a cumpra rifa. Masha danki pa a contri- 
bui n’e biahenan cu a resulta educativo 
y exitoso. 

Teatro di Ser # i Noka su construccion 
a wordo anuncia 56 aña pasa 



DEN luna di november na aña 1963 a sali publica den 
prensa local cu un grupo di hende tabatin e intencion y 
lo a haci e esfuerzo pa construi un teatro den aire liber. 
Algo cu nunca antes a wordo haci na Aruba. 

Awe nos ta reproduci e publicacion aki, p’asina nos co- 
munidad por conoce un poco mas di e historia rico y 
importante di nos herencia cultural cu t’e teatro di Ser’i 
Noka na Santa Cruz. 

Aki ta sigui e publicacion den 
“Arubaanse Courant”, 21 di november 1963: 

“Santa Cruz, 21 nov. - Despues di hopi discusion y de- 
liberacion cu diferente instancia di Gobierno y otro 
institucionnan, e asociacion recien estableci, esta 
“Teatro Arubano” a logra diahuebs siman pasa e 
prome trabaonan pa un teatro na aire liber na Santa 
Cruz por a cuminsa. E teatro, cual ta wordo traha 
den e Rooi di “Awa Blanco” cu ta pasa tras di e con- 
vento na Santa Cruz, lo costa asociacion algo mas cu 
1.000 florin pa hay’e cla p’e prome presentacion den 
dje dia 8 di december na ocasion di e fiestamento di 
e 100 aña di existencia di e parokia di Santa Cruz. 
E plan p’e teatro na aire liber, cual t’esun di prome di 
Aruba, esta pa comedia, a resulta dor di algun coinci- 
dencia. 

Na Santa Cruz e comision encarga cu e construc- 
cion di e kleuterschool tabata trahando plannan pa 


fuera di laga e scol cu ta wordo construi ta un re- 
galo n’e parokia di Santa Cruz na ocasion di e 100 
aña di existencia di e parokia, alabez tin un pro- 
grama special pa fiesta e prome siglo di existencia. 
Durante e trahamento di plannan aki, señorita Nena 
Vrolijk un di e miembronan di Mascaruba a propone p’e 
grupo aki di comedia duna su cooperacion n’e prograna 
di festeho di e tanto aña di existencia di e parokia, dor 
di duna un presentacion (e prome) di e comedia “Maria 
di Mahuma” na Santa Cruz. 

Dor di e proposicion aki di señorita Vrolijk, e resto a re- 
sulta. E pastoor di Santa Cruz K. Berlage, e ora a haya 
cu lo ta mas bunita si por a hunga e comedia un biaha 
den cada bario di Santa Cruz. Pero aki e plan a bin 
den choke cu problemanan tecnico, manera accoustiek, 
locual ta haci masha dificil, hasta imposibel, pa hunga 
un comedia na aire liber. 

Pero sinembargo, a wordo dicidi pa hunga e comedia un 
biaha n’e ocasion special na Santa Cruz y pa motibo di 
esey a plan a resulta pa duna e comedia un nomber cu 
ta pas mas mihor p’e comedia cu ya lo tin su premiere 
na Santa Cruz. E miembro di Mascaruba, Dominico 
Tromp a propone e ora p’e comedia na lugar di “Maria 
di Mahuma” haya e titulo “Maria di Ser’i Noka”. 

Ser’i Noka ta un serito poco panoord di e convento na 

Santa Cruz. Durante un bishita di señor Piet Eelvelt, e 
regisor di Sticusa kende ta un di e personanan cu taba- 
ta un “motor” incansabel di e grupo di Mascaruba hun- 
to cu Dominico Tromp n’e Ser’i Noka, e combersacion a 
bolbe bin ‘riba e punto di un presentacion na aire liber, 
mescos cu esaki a tuma lugar algun tempo pasa na St. 
Maarten. 

Canando dor di e cunuconan den becindario di Ser’i 
Noka, señor Piet Eelvelt y D. Tromp a yega na e rooi 
di “Awa Blanco” cu ta pasa tras di e convento na Santa 
Cruz. Y aki e plan cual tabata den laira ainda, diripi- 
ente a bira definitivo ora cu señor Piet Eelvelt a duna 
di conoce cu den e rooi lo ta e mihor lugar pa hunga un 
comedia na aire liber. 

E CONSTRUCCION 

Despues cu e plan a cria forma definitivo el a wordo poni 
riba papel y e diferente discusion en cuestion cu tereno, 
construccion y cubierto di e gastonan a cuminsa. 

Segun nos a wordo informa for di banda di e trahadornan 
di e plan aki, nan tabatin hopi discucion y deliberacion 
prome cu nan por a logra haya yudansa y aprobacion di 
nan plan, cual indudablemente ta un experimento riba 
e tereno aki na Aruba. 

For di banda di Gobierno, un of mas persona a wordo 
manda pa calcula locual lo t’e gasto pa construccion di 
tal teatro den e rooi, esaki lo tabata 6.000 florin, esta 
segun nos a wordo informa di bon fuente. 

E organizadornan cu no tabata mucho di acuerdo cu 
esaki y no por a compronde con e construccion aki por 
costa asina hopi, a laga un persona experto riba e tere- 
no di tal construccionnan calcula e gasto, locual segun 
su calculacion no ta mas cu 1.000 te 1.500 florin. Cu tur 
e puntonan aki e organizadornan a bolbe aserca B.C., 
cu alfin a duna aprobacion y yudanza na construccion 
di e teatro. 

Asina diahuebs siman pasa, un bulldozer a cuminza cu 
e trabao. E prome trabao principal tabata pa traha dos 
dam rond di e lugar den e rooi caminda e teatro lo wordo 
traha y despues coba un rooi nobo rond di e tereno aki, 
p’asina e rooi por sigui core normalmente, pero awor pa 
nort di e tereno p’e teatro. 

Werkverschaffing a wordo poni na trabao pa limpia e 
tereno y coba e lugar den e rooi caminda e teatro lo bin. 
Prome cu e rooi por a wordo coba mas o menos un meter 


di haltura di awa cu tabata para aden mester a wordo 
gepomp afor, pa despues e bulldozer baha aden y saca 
e lodo afor. 

E lugar caminda e teatro lo ta situa lo bira mas o menos 
dos meter hundo y lo duna accoustiek perfecto. 

E tereno di e teatro na aire liber lo wordo sera cu un 
cura di cadushi y waya, cual trabao tambe lo wordo 
haci pa Werkverschaffing gratis. 

Pa lugar di sinta p’e publico y e problema di electric- 
idad pa luz, peticionnan a wordo manda pa comite di 
Wilhelmina Stadion pa haya e lugarnan di sinta movi- 
bel fia y na ELMAR pa haya yudanza den ponemento di 
coneccionnan electronico. 

Unabez cu esakinan wordo haya anto tur cos ta cla y no tin 
ningun estorbo mas den caminda pa realiza e teatro na 
aireliber, “unicamente si awayobe siete dia”, segunpresi- 
dentedi“AsociacionTeatroArubano”,señorDomiTromp. 

PLANNAN PA FUTURO 

E “Asociacion Teatro Arubano” bao di kende su guia e 
teatro na aire liber na Santa Cruz ta wordo traha, n’e 
momento ta buscando un nomber adecuado p’e teatro. 
E intencion ta pa duna e teatro un nomber original cual 
alabez ta expresa e lugar caminda e teatro ta situa. E 
plannan di futuro p’e teatro ta grandi. 

E lugarnan di sinta den futuro lo bira manera esnan 
di e amphiteatronan di antes na Roma, esta di piedra 
(cement) traha den un medio circulo rond di e podium. 
E tereno di e teatro lo bira un plantsoen cu diferente 
mata y lugar di sinta. 

Esakinan tur ta plannan pa futuro, esta si resulta cu e 
teatro na aire liber ta un exito. En todo caso, n’e momento 
ta wordo traha duro p’e teatro aki ta cla p’e prome pre- 
sentacion na aki 2 siman y mei di e comedia Ser’i Noka.” 

Asina nos por lesa awe con tur cos a cuminsa pa cu e 
anfiteatro di Ser’i Noka. E teatro aki durante ultimo 
tempo ta den luz hopi positivo p’e hecho cu fundacion 
Go Cultura a ricibi e autorisacion for di Parokia di 
Santa Cruz pa cuminsa cu e trabaonan importante di 
restauracion y renobacion di e pida importante di nos 
herencia y cultura aki. Pronto nos comunidad por sigui 
disfruta di proyectonan positivo y inspirativo den e an- 
fiteatro historico aki. 

Fuente: Departamento ArubianaCaribiana di Biblio- 
teca Nacional 

Diasabra 2 november ultimo 

Hooiberg Vets a organisa final di 35 y 50+ di 
Fedeveta y ta haci'e den Stadion di Riverplate 


PA 5:30 ta start e partido entre Barcelona y Caravel pa 
3er lugar di cameponato 35+ Fedeveta 2019. Aki Caravel 
no ta logra sera 8 hungador y asina refree ta fluit e wega y 
Barcelona ta keda nan di 3er lugar. 

Pa 7or di anochi ta start final 35+ entre Nacional y Inter. 
Partido ta cuminsa cu hopi speed di parti Nacional, pero 
Inter a sa di baha e tempo y tin leve dominio di e partido, 

Den prome tempo Inter ta bay riba 1-0 cu gol di Greggy 
Tromp den dos tempo Nacional ta cuminsa ataka, pero 
portero Alan Croes tabata grandi atrobe momento cu Na- 
cional ta un haya penalty y ta logra detene esey. Pero Na- 
cional no ta give up y ta empata e partido pa medio di un 
autogol. 

Inter ta reaciona di biaha ora cu Jim Balarezo alias Piraña 
ta score e di 2 gol pa Inter y asina ta titula campeon 35+. 

Pa 8:30 ta start mesora e final di 50+, cu ta mescos cu 
esun di aña pasa entre SCA y Nacional. Wega ta cuminsa 
cu ambos team cu bon defensa y e partido ta bay half-time 
0 - 0 . 

Den di 2 tempo nos ta haya un bunita atake di SCA y unda 
Sabino Boukhoudt den preta ta saca pia y ta pasa e bala 
riba su mes un portero pa un autogoal y SCA ta bay riba 
1 pa 0. 

Aki Nacional ta cuminsa pone presion y den un corner Sa- 
bino ta bay ariba y entre 2 defensa di SCA ta logra kop e 
bala pa haci e wega 1-1. 

Refree ta fluit e wega despues di 2x 35 min y manera regla 
ta bisa pa final so ta bay 2x10 min tempo extra y despues 
si mester penalty. 

Aki ambos equipo ta ataka, pero no ta logra hinca e goal 
di victoria y wega ta keda empata 1-1 despues di extra 
tempo. Nacional ta cuminsa tira penalty prome y ta faya 
SCA tambe ta faya prome y despues tur ta hinka y e set di 
5 ta caba empata tambe y asina ta sigi penalty 1-1. 

Aki Nacional ta manda Sabino tira penalty, pero portero 
Juan Torres ta para esaki, SCA ta manda Randy Tromp 
cu net a haci 50 aña y ta debuta den e wega aki y ta score 
y sina SCA ta sali campeon di campeonato 50+ Fedeveta 
2019. 

SCA a bin cu basta fanantico y a celebra den grandi bao 
dak di Stadion di Riverplate. 

Pa 10:00 ta start e partido pa 3er lugar entre Roma y Car- 



avel y unda Roma ta gana Caravel 4 pa 0. Mes ora despuea 
di wega ta start e parti pa entrega di premio, unda ta start 
cu campeonato 35+. 

4to lugar a keda Caravel, na di 3er lugar a keda 
Barcelona y Sub-Campeon ta bira Nacional. 
Goalgetter di 35+ 2019 ta bira David Puriel di Nacional. 
MVP di 35+ ta bira Juni Rasmijn di Inter y Campeon di 
35+ 2019 pa di 2 biaha tras di otro Inter. 

Ta sigi mes ora cu 50+ unda 4to lugar ta keda Caravel, 
3er lugar ta Roma y Sub-Campeon ta bira Nacional. 
Goalgetter di 50+ a bira Alexis Mendoza di SCA, MVP di 
50+ ta bira e portero Juan Torres y Campeon 50+ ta bira 
SCA John Pizza. Un danki na Hooiberg Vets cu atrobe ta 
haci un bunita trabao cu e play-off di 35- y 50+. 

X presa b o mes 


Falta di principio??? 


Pa: Armand Hessels 


AWE lo habri e boulevard nobo bou nomber di un 
ex-politico. Honestamente ta un berguenza pa Aruba 
honra un politico cu tabata motibo di e prome KB pa 
motibo di su actonan dudoso (mira prueba den e at- 
tachments). Pero...dentro di e mundo politico, apar- 
entemente e ta figura como guia ehemplar. Asina e ta- 
bata e ehempel/guia principal di e ex-Ministro cu awe 
t’e sospechoso principal den caso Avestruz. 

Pa hopi hende cu sa mihor, esaki ta un bofta duro den 
nan cara y e di tantisimo muestra di arogancia politi- 
co. Pasobra aparentemente ainda e mundo politico ta 
sali for di punto di bista cu nan por tuma haci henter 
comunidad sin cu esaki ta protesta. 

Pesey tambe, e Gabinete nobo, cu a pone bon gober- 
nashon y integridad como su puntonan di enfoke mas 
importante di su maneho, di ningun manera por hon- 
ra e intencion di e Gabinete anterior pa dunamento di 
nomber di e ex-Ministro concerni n’e boulevard. 

Mientrastanto mas y mas ciudadano ta compronde cu 
‘politica’, durante decada, a perhudica Aruba masha. 
Solamente p’e motibo aki nos ta haya nos mes den un 
situacion financiero hopi serio. Esey no ta afecta sola- 
mente nos tur awor, pero tambe nos yiu- y nietonan. 
Pesey tambe no por pasa (mas) cu nos lo honra politico 
cu a duna un aporte n’esaki, cu nan nomber pa un ca- 
minda, corda pa un boulevard asina importante. 

Pesey mi proposicion pa no presta nomber di politico 
mas pa caminda publico (importante), edificio of plaza. 
Cu excepcion si por prueba contundentemente y sin 
contra-argumento cu e persona ey di berdad a hunga 
un papel sumamente positivo pa desaroyo di Aruba. 
Pesey lo por duna e boulevard en cuestion mihor e 
nomber di BonBini Boulevard. Esaki lo ta muestra 
di nos hospitalidad n’esnan cu a caba di ateriza y cu 
di berdad ta duna un aporte importante na nos econo- 

Ela haya but di € 7.500,00 

Curasoleño tabatin negoshi di 
prostitucion den cas di gobierno 



WILLEMSTAD. Siman pasa un Corte di Husticia 
na Utrecht a condena un Curasoleño cu a haya cas di 
gobierno na Utrecht pero den cual e no tabata biba 
sino tabata usa e cas como centro di prostitucion. 

Ora inspectornan munisipal a descubri esey, e homber 
a haya un but administrativo di € 7.500,00 pasobra e 
no ta usa e cas pa e destino como vivienda. 

E homber tabata alkila camber cu prostituta kende- 
nan tabata ricibi cliente den e cas. 

Ora e ‘chulo’ a haya e but ela apela y a hiba munisipio 
dilanti. 

E inspectornan a splica den corte cu nan a para opser- 
va ki ta pasando den e cas y a constata presencia di 
varios prostituta ta ricibi cliente. 

Nan a conta cu ora nan a haci un inspeccion den e 
cas nan a haya saco di sushi cu restonan di material 
sexual manera zeta di masashi, crema di penetracion 
y condon uza. 

Ademas di esey e doño a plak cera e bentananan cu 
tape preto. 

E inspectornan a constata cu for di 1 mei 2017 no ta- 
batin habitante registra ta biba den e cas cu anteri- 
ormente tabata riba nomber di wela dje curasoleño y 
riba kende su nomber pero e mes tabata biba na Cor- 
sou. 

E ‘chulo’ a apela e but pasobra ela insisti cu e person- 


almente no tabata envolvi den explota un cas di biahe 
sexual, ta rosponde e tabata haci pa e wela. 

E solo hecho cu e tabatin e yabinan di cas no ta pone 
cu e ta responsabel pasobra ta carta dje wela e tabata 
busca manda pe wela na Corsou y manera munisipio 
a clap e un but, ela cera e cas. 

Su wela a alkila e cas cu dos homber cu a bin for di 
Corsou y e tabata yuda solamente como nieto. 

Ademas e no por a cambia nada pasobra e dos homber- 
nan a menas’e y a kita e yabi di cas na mal ordu for di 
dje foi prome biaha cu ela topa nan. 

P’esey e no ta haya cu ta hustu cu pa un prome viola- 
cion di regla ta clap e un but asina halto. 

Ademas di manera cu inspectornan a nota e violacion 
, ela core saca tur cos for di e cas. 

Simplemente bisa: aki ta trata di e hecho cu dos 
homber straño y strañero kier a usa cas di un muhe 
Curasoleño cu ta biba na Corsou caminda tabata prac- 
tica prostitucion den un casa di gobierno. na Utrecht. 
Dado momento e nieto di e wela na Corsou mes a bru- 
ha duna declaracion contradictorio cu e hombernan a 
kita e yabi for di dje. 

Den poco palabra: e tribunal no a kere su cuenta di 
hada y a dune e but mas halto cu tin pe categoria di 
violacion aki. 

Habitantenan di Bullenbaai lo keda te 
tin di aña riba ret di coriente di Isla 



WILLEMSTAD. - Habitan- 
tenan cu ta biba den e area di Bul- 
lenbaai lo sigui conecta riba e ret di 
coriente di Refineria Isla te cu dia 
31 di december proximo mientras 
ta prepara pa Aqualectra tuma 
over e suministro di coriente. 

Na Bullenbai tin un populacion 
chikitu di bibiendanan cu for di 
tempu di Shell ta conecta riba un 
ret di suministro di coriente cu ta 
sali for di e terminal di Bullenbai. 
E habitantenan aki ta usa y paga 
coriente mescos cu tur hende na 
Corsou, pero sin cu esaki ta sosode 
dor di Aqualectra. 

Cu terminacion di e operacion di e 
refineria dor di PDVSA, ta bini un 
cambio. Aqualectra lo tuma over 
e suministro di coriente, pero us- 
ando e mesun ret. Pa esaki tabata 
nesesario pa e companianan Re- 
fineria di Corsou (RdK), Refineria 
Isla y Aqualectra traha hunto. 


A disidi cu entrante prome di 
yanuari e habitantenan lo sigui 
ricibi coriente normal, pero como 
clientenan di Aqualectra. RdK y 
Aqualectra lo traha hunto pa per- 
cura cu e transicion por materiali- 
sa. 


Proximamente lo pidi coperacion 
di e habitantenenan pa por instala 
meternan nobo na nan cas y pa laga 
haci un inspeccion di e instalacion 
na e casnan y keur esaki, mescos 
cu Aqualectra ta haci na tur otro 
instalacion di cas na Corsou. 


Detencion en conexion cu violencia relacional y destruccion 


WILLEMSTAD- Diadomingo 
3 di november 2019, alrededor di 
15.54’or di atardi, Central di polis a 
dirigi un unidad di polis na un cas 
den area di caminda Electricién, 
caminda un homber lo mester a 
maltrata su ex partner. 

Na yegada di e unidad, a topa cu 
un dama cu a declara na polis cu 
su ex partner lo mester a core su 
tras riba Schottegatweg Oost, sak’e 
for di su auto, bay cune, maltrat’e y 
destrui su telefon. 


Na momento cu tur esaki a pasa e 
dama a conta cu e tabata for di su 
conosemento. 

Continuando cu e investigacion, 
despues di un rato a detene e sos- 
pechoso den e caso aki na warda di 
Polis Punda. 

Ta trata di e homber B.R.C., naci 
na Corsou di 39 aña di edad. 

A presenta e sospechoso dilanti di 
un fiscal a uxiliar cu a ordena su 
encarselamento pendiente di mas 
investigacion. 

Convencion di DCNA2019: 

Participacion di hubentud, maneho di 
naturalesa y organisacionnan cientifico a reuni 
durante un encuentro vibrante na Bonaire 



KRALENDIJK - E convencion recien di Dutch Ca- 
ribbean Nature Alliance (DCNA) tabata un platafor- 
ma pa inicio di un fase nobo di maneho internacional 
di naturalesa den Caribe Hulandes, cu un enfoke spe- 
cial riba futuro, 

E tabata un exito rotundo, unda e organisacionnan en- 
carga cu maneho di areanan proteha di e 6 islanan, 
organisacionnan di naturalesa prominente, institu- 
tonan cientifico di Hulanda, stakeholdernan local y 
embahadornan hoben di naturalesa a participa den 
colaboracion estrecho cu otro. 

Participantenan a uni forsa pa “nos” naturalesa, e eco- 
sistemanan unico di Reino Hulandes. 

E organisacionnan pa maneho di areanan proteha 
di Aruba, Bonaire, Corsou, Saba, St. Eustatius y St. 
Maarten ta trahando hunto cada bes mas tanto pa 
logra accionnan pragmatico pa conservacion di na- 
turalesa den e area Caribense di Reino Hulandes. A 
comparti experticio y intercambia experiencia. Ade- 
mas participantenan a siña hopi di otro, cumpliendo 
asina cu un di e metanan principal di DCNA, esta pa 


ampliamente stimula colaboracion p’asina salvaguar- 
dia naturalesa den Caribe Hulandes. 

Tur esaki, tumando na cuenta cu e puntonan cu ta 
menasa naturalesa ta afecta tur e islanan conhunta- 
mente, ademas di ta interconecta. Algun di e puntonan 
aki ta: Deterioro di coral, keintamento di awa di lama, 
nivel di lama cu ta subiendo, erosion di tera n’e islan- 
an, yegada di especienan exotico invasivo, animalnan 
cu ta cana liber y come yerba di forma desproporcional 
y daño causa na naturalesa debi na turismo di forma 
no-duradero. 

(Potret© Participantenan n’e programa di intercam- 
bio pa hoben. 


Facebook: 

SlJ www.facebook.com/awemainta 


A E mall: 

■■ noticia@awemamta.com 

Mainta 

C Tel: Fax: 

v 5S3-I400 5S3-3444 

#lon]ine 

Cera conoci cu Amy Richards, 
studiante di Universidad di Aruba 


DIA 9 di november, Universidad lo habri su portanan 
pa publico en general di 9:30 di mainta te cu 13:00. 
Awe nos lo laga bo cera conoci cu Amy Richards. Un 
studiante di Faculdad di Sciencia, di e programma 
‘Organization Governance and Management’. OGM). 

Na edad di 18 aña, Amy Richards su strea tabata 
subiendo. E tabata sobresali den su ultimo aña di scol 
secundario, cu lus riba ganamento di un prominente 
competencia Arubiano di cantamento y cu plannan pa 
atende Universidad na Hulanda despues di su gradu- 
acion; na momento cu su bida a tuma un rumbo ines- 
pera. 

Amy a realisa cu tur cos tabata na punto di cambia 
— su hubentud sin problema tabata tras di lomba. E 
tabata spera un baby. 

Mientras cu sali na estado cu 18 aña no tabata parti 
di Amy su masterplan, el a acepta e yamada di mater- 
nidad cu balentia. E1 a opta pa pospone su educacion 
temporalmente y a uza su embaraso pa siña tur loke e 
tabata por riba con pa lanta un yiu. 

Na momento cu su yiu homber, Tyler, a nace, Amy a 
rehace su bida pa acomoda su pakete di alegria nobo. 
Sinembargo, tabatin algo cu e no tabata dispuesto na 
sacrifica — su educacion. 



E caminda academico di Amy no tabata uno facil, pero 
e tabatin un sistema di sosten excelente. 

Asina tanto, cu di hecho, e y su mama a lanta ‘Baby 
Zoe Foundation’ pa asisti otro mama hoben cu por ta 
no tin bon sosten na cas. 

Despues di purba un par di biaha sin logra, Amy a 
haya su lugar den e programa OGM di Universidad 
di Aruba unda el a descubri su pasion pa politica. E 
aña aki lo e defende su tesis, pa obtene su titulo y e lo 
celebra Tyler su 10 aña. 

Apesar cu bida a tir’e un curva, Amy nunca a give up. 
E1 a logra haya manera di balansa trabou, scol y ma- 
ternidad cu admirabel gracia. Su strea nunca a stop di 
subi — el a tuma solamente poco mas tempo pa alcansa 


su top. 

Amy Richards ta otro ehempel bibo di loke bo por logra 
si bo ta kere den bo mes y nunca no ta laga bo soñonan 
cay. 

Cu hopi orguyo nos kier informa pueblo cu Amy Rich- 
ards a gradua siman pasa. E1 a obtene un diploma di 
Bachelor di Faculdad di Sciencia, di e programma ‘Or- 
ganization Governance and Management’. 

Corda felicit’e diasabra ora boso bishita nos ‘Open 
House’ y haci uzo di e oportunidad p’e conta su exper- 
encia como mama, studiante y locutor. 

Nos ta warda bo diasabra dia 9 di november. Haci uzo 
di e oportunidad y conbersa cu Amy y tur otro studi- 
ante tocante su experencia na Universidad di Aruba. 

Ta lamenta manipulacion di parti AVP 

Den ley di Parke Marino no tin niun 
prohibicion pa pisca tor di riba baranca 



Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu inmenso tristesa na nos curason, 
pero conforme cu voluntad di Dios nos ta participa 
fayecimento inesperadamente di: 



Sr. Ronald Genaro Kootes 

Mihor conoci como"Ronny" 

*10-07-1962 - +29-10-2019 
Na nomber di su: 

Casa: Odette Kootes-Dirksz 

Mayornan: tOtilio y tMarina Kootes 

Suegro y suegra: Profilio y tSusana Dirksz 
Yiunan: Bryan Kootes 
Meraly Kootes 

Jason Kootes y Randeline Berry 
Nietanan: Emelly Kootes 

Kimia Kootes 
Subrino (a) nan: Djon Kootes 

Michell Valentina M.Millan 
Iha: Cristaly Werleman 

Michell Valentina M.Millan 
Rumannan: Gregory y Zulay Kootes-Millan 

Albertico y Compañe Wichman 

Tanta y Omonan 

Comer y Comper: Mildred Dirksz-Dania, Polinario 
Danje 

Swanan: Profilio Dirksz y Famia, Anthony Dirksz y 
Famia,Teofilo Dirkszy Famia, Leoncio Dirksz 
Primo y primanan y bon bisiñanan. 

Amigodicas: Rene Kock 

Amigonan cu ta mucho pa menciona. 

Ex coleganan di: Oduber Agencies N.V. 

Team di Football: SV Estrella, SV Arsenal y SV Sport- 
boys. 

Team di Bowling: Total Finance. 

Team di Softball: Astro'sVets. 

Bow Palo gang. 

Demas famia: Kootes, Dirksz, Maduro, Cornelie, Brion, 
Chirino, Dennert, Jansen, Koolman, Geerman, 

Erasmus, Wernet, Ras, Bikker, Thiel, Boekhoudt, Danjo, 
Danje, Dania, Curiel, Werleman, Bello, Arendts,Tromp, 
Pue, Wah, Russel, Willems y demas famia di Aruba y 
Curaçao. 

Ta invita bisiña, amigo y conocinan pa asisti na e acto 
di despedida cu lo tuma luga Diamars 05 di November 
2019.E resto mortal lo ta esposa den Misa Inmaculada 
Concepcion for di 2'or pa 4'or. 

Condolencia lo ta na Cas Ariba 35-A Dialuna 04 di 
November 2019 di 7'or pa 9'or di anochi. 

Despensa nos si den nos tristesa cu nos por a lubida 
algun famia. 


RECIENTEMENTE a tuma nota 
di diferente mal informacion treci 
dilanti un bes mas atrabes di me- 
dionan di comunicacion encuanto 
contenido di e ley di Parke Marino, 
carga pa partido AVP. Caminda cu 
e.o. ta bisa cu den e ley ta prohibi 
piscamento for di baranca. Esaki 
no ta berdad. ‘Den e ley na ningun 
momento ta prohibi piscadornan pa 
pisca for di baranca.’ 

Locual cu si ta berdad di acuerdo cu 
locual cu sr. Tuy Giel di Centro di 
Pesca Hadicurari, a trece dilanti cu 
sr. Mike de Meza e tempo ey como 
e Minister encarga, a introduci un 
ley cu si a crea prohibicion riba un 
cantidad di especie di pisca cu e pis- 
cadornan no ta di acuerdo cu ne. 


Aufca 

Kg* -- cQ 

Lagrima y flornan por seca, su recuerdonan y tur loke 
e la hasi y significa pa nos lo keda graba pa semper 
den nos mente y curason. 

"Cerca Dios mi alma ta na paz, 
ta di dj'E mi salbacion ta bini" 

Salmo 62:1 

Cu dolor na nos curason, 
nos kier anuncia fayecimento di nos ser keri: 



Hernando Maya Agreda 

*13-04-1955 - +30-10-2019 
Acto di entiero lo wordo anuncia despues 



Sr. Tuy Giel a bisa tambe den e 
entrevista aki cu esaki tabata un 
‘fastball’ cu Gobierno a pasa e pis- 
cadornan e tempo ey na momento di 
e prohibicion aki. 

Ademas sr. Tuy Giel a menciona cu 
e ta para pa/y ta kere den regula- 
cion y den proteccion di especienan 
manera cocolishinan chikito etc. 

Importante pa menciona ta cu pa 
mas di pa mas di 30 aña a purba na 
introduci un Parke Marino, pa cual 
Gobierno a combersa cu diferente 
stakholder durante e proceso, cu ta 
inclui principalmente e piscador- 
nan. A scucha nan pensamentonan 
tocante proteccionnan cu mester 
tuma lugar den bida marino rond di 
nos isla. Specialmente p’e areanan 
cu ta protegi dentro di e parke ma- 
rino. 

Meta di Parke Marino ta pa con- 
huntamente cu piscadornan, water- 
sports, buceadornan y usuarionan 
di nos awanan, crea e proteccion 
necesario di especienan cu ta inclui 
nos coralnan. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona“ 

LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















